[pic] | KOMISIJA EVROPSKIH SKUPNOSTI |

Bruselj, 8.11.2006

COM(2006) 680 konč.

Predlog

UREDBA SVETA

o spremembi Uredbe (ES) št. 234/2004 o nekaterih omejevalnih ukrepih proti Liberiji in razveljavitvi Uredbe (ES) št. 1030/2003

(predložila Komisija)

OBRAZLOŽITVENI MEMORANDUM

1. Uredba (ES) št. 234/2004 glede Liberije izvaja prepoved nekaterih storitev v zvezi z orožjem in vojaško opremo, prepoved uvoza oblovine in lesnih izdelkov ter prepoved uvoza surovih diamantov v skladu s skupnima stališčema 2006/31/SZVP in 2006/518/SZVP ter Resolucijo 1521 (2003) Varnostnega sveta ZN in drugimi zadevnimi resolucijami Varnostnega sveta ZN.

2. Z resolucijo 1689 (2006) z dne 20. junija 2006, je Varnostni svet ZN med drugim odločil, da se začasno ukine prepoved uvoza oblovine in lesnih izdelkov za obdobje devetdesetih dni. Po tem obdobju bo Varnostni svet odločil, ali naj se prepoved uvoza oblovine in lesnih izdelkov ponovno uvede.

3. Varnostni svet je zadevo proučil 20. oktobra 2006 in ugotovil, da ni razloga za ponovno uvedbo prepovedi uvoza oblovine in lesnih izdelkov.

4. Zato Komisija predlaga razveljavitev določbe iz Uredbe (ES) št. 234/2004, ki uveljavlja prepoved uvoza oblovine in lesnih izdelkov.

Predlog

UREDBA SVETA

o spremembi Uredbe (ES) št. 234/2004 o nekaterih omejevalnih ukrepih proti Liberiji in razveljavitvi Uredbe (ES) št. 1030/2003

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti členov 60 in 301 Pogodbe,

ob upoštevanju skupnega stališča 2006/31/SZVP z dne 23. januarja 2006 o podaljšanju omejevalnih ukrepov proti Liberiji[1] in skupnega stališča 2006/518/SZVP z dne 24. julija 2006 o spremembi in podaljšanju nekaterih omejevalnih ukrepov proti Liberiji[2],

ob upoštevanju predloga Komisije,

ob upoštevanju naslednjega:

(1) Zaradi izvajanja ukrepov proti Liberiji, uvedenih z Resolucijo 1521 (2003) Varnostnega sveta Združenih narodov, je Skupno stališče 2004/137/SZVP z dne 10. februarja 2004 o omejevalnih ukrepih proti Liberiji[3] določilo izvajanje ukrepov, določenih v RVSZN 1521 (2003) glede Liberije, in prepoved finančne pomoči za Liberijo v zvezi z vojaškimi dejavnostmi. Skupni stališči 2006/31/SZVP in 2006/518/SZVP sta v skladu z resolucijami 1647 (2005), 1683 (2006) in 1689 (2006) potrdili omejevalne ukrepe iz Skupnega stališča 2004/137/SZVP za nadaljnje obdobje ter določili nekatere spremembe.

(2) Uredba (ES) št. 234/2004[4] prepoveduje zagotavljanje tehnične in finančne pomoči za Liberijo v zvezi z vojaškimi dejavnostmi ter prepoveduje uvoz surovih diamantov iz Liberije ter uvoz oblovine in lesnih izdelkov s poreklom iz te države.

(3) Dne 20. junija 2006 je Varnostni svet ZN sprejel Resolucijo 1689 (2006). Med drugim je odločil, da ne obnovi prepovedi uvoza oblovine in lesnih izdelkov s poreklom iz Liberije, ki jo je uvedel odstavek 10 RVSZN 1521 (2003) in ki je po več podaljšanjih prenehala veljati 20. junija 2006. Varnostni svet je izrazil svojo odločenost, da ponovno uvede to prepoved, če v roku devetdesetih dni Liberija ne odobri gozdarske zakonodaje, ki jo je predložil svet za nadzor reforme gozdarstva, ki ga je ustanovila liberijska vlada.

(4) Varnostni svet je zadevo ponovno proučil 20. oktobra 2006 in ugotovil, da je Liberija sprejela potrebno gozdarsko zakonodajo. Zato je odločil, da prepovedi ne uvede ponovno.

(5) Člen 6(2) Uredbe (ES) št. 234/2004, ki prepoveduje uvoz vse oblovine in vseh lesnih izdelkov s poreklom iz Liberije v Skupnost ter je bil začasno ukinjen od 23. junija 2006 do 18. septembra 2006, je zato treba razveljaviti z retroaktivnim učinkom od 19. septembra 2006 –

SPREJEL NASLEDNJO UREDBO:

Člen 1

V členu 6 Uredbe (ES) št. 234/2004 se črta odstavek 2.

Člen 2

Ta uredba začne veljati na dan po objavi v Uradnem listu Evropske unije .

Uporablja se od 19. septembra 2006.

Ta uredba je v celoti zavezujoča in se neposredno uporablja v vseh državah članicah.

V Bruslju,

Za Svet

Predsednik

[1] UL L 19, 24.1.2006, str. 38.

[2] UL L 201, 25.7.2006, str. 36.

[3] UL L 40, 12.2.2004, str. 35. Skupno stališče, kakor je bilo spremenjeno s Skupnim stališčem 2004/902/SZVP (UL L 379, 24.12.2004, str. 113).

[4] UL L 40, 12.2.2004, str. 1. Uredba, kakor je bila spremenjena z Uredbo (ES) št. 1126/2006 (UL L 201, 25.7.2006, str. 1).